Indianoceanismus
Indianoceanismus (a Francico indienocéanisme) est ideologia humanistica in regione Oceani Indici meridioccidentalis orta. Nomen, neologismus a Camillo de Rauville Mauritiano factus, per fundamentale Societatis Historicae Internationalis Oceani Indici conloquium, in urbe Tananarivo anno 1960 habitum, ad commune iudicium accommodatum est. Haec ideologia ex observatione oritur scriptores litterarum per Oceanum Indicum plerumque Francicam anteponere, cum nonnullis proprietatibus regioni propriis, sicut mythos Lemuriae continentis et Hinduistica regionis hereditas, praeterea floribunda in tropicis natura, civilizatio quasi Rousseauana, commune civium Francogallice loquentium, et commune insularum. Indianoceanismus, diu ab Algerianismo motus, responsum revera Indianismo dat.